Diari Oficial de la Generalitat Valenciana


Sumari del DOGV 5504, del 03-05-2007 (2007/5248)

ORDE de 23 d'abril de 2007, de la Conselleria de Sanitat, per la qual convoca ajudes per al finançament d'investigacions i estudis aplicats de caràcter pràctic per a la millora de la salut mental per a l'exercici 2007 i aprova les bases que les regulen.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5504

Data del DOGV
:   03-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5248


Data del document
:   23-04-2007

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * suport econòmic
    * política sanitària
    * associació
    * malaltia mental
    * universitat
    * salut mental
    * centre d'investigació
    * ajuda pública

La Conselleria de Sanitat, a través de l'Agència Valenciana de Salut, dins de les línies prioritàries en matèria d'assistència sanitària en salut mental, i continuant amb la línia d'exercicis anteriors, pretén, per mitjà d'esta orde, impulsar la investigació, programes o estudis enfocats a la millora de la gestió assistencial en matèria de salut mental, que estiguen adaptats a les directrius recents marcades per l'Organització Mundial de la Salut (OMS) en el seu Pla d'Acció en Salut Mental per a Europa, redactat per la Conferència Ministerial de l'OMS celebrada a Hèlsinki al gener de 2005, respecte a la implantació de polítiques d'investigació.  
Per a això, s'ha establit en els Pressupostos Generals una línia específica d'investigació en esta matèria, a fi de finançar estes investigacions i estudis aplicats de caràcter pràctic per a la millora de la gestió assistencial en salut mental.  
Per tot això, es convoquen les subvencions que s'indiquen a continuació, que es regixen per les normes específiques que contenen els annexos d'esta orde i, en allò que s'aplique, s'ajusten al que disposa la legislació específica, com és la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
En l'actualitat, la publicació de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la Llei General de Subvencions, fan necessària l'elaboració d'esta orde respectant les noves exigències de les normes esmentades.  
Per això, i fent ús de les facultats que em conferixen l'article 35 de la Llei 5/1983, de 30 de desembre, de Govern Valencià, i l'article 47.11 del Text Refós de la Llei de la Hisenda Pública de la Generalitat Valenciana,  
Ordene  
Article 1. Objecte i àmbit d'aplicació  
Constituïx l'objecte d'esta orde convocar l'ajuda gestionada per la Direcció General d'Assistència Sanitària de la Conselleria de Sanitat per a l'exercici 2007, i aprovar les bases reguladores que regixen esta convocatòria.  
Esta orde s'aplica a l'ajuda següent, que es regix per les bases reguladores que figura en l'annex que s'indica:  
- Ajudes per al finançament d'investigacions i estudis aplicats de caràcter pràctic per a la millora de la salut mental (annex I).  
Article 2. Finançament de les ajudes  
1. L'ajuda regulada en esta orde es concedix a càrrec de l'aplicació pressupostària 93.96.41.4677.901.43.4, codi de línia de subvenció T5861000, per un import total màxim de cinquanta-sis mil cent euros (56.100,00 €).  
Article 3. Beneficiaris de la subvenció  
1. Podran obtindre la condició de beneficiaris de l'ajuda prevista en esta orde les persones que tinguen els requisits establits en l'annex.  
2. No poden obtindre la condició de beneficiàries de l'ajuda regulada en esta orde les persones o entitats que estiguen en alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, que aprova el Reglament de la Llei General de Subvencions.  
ORDE de 23 d'abril de 2007, de la Conselleria de Sanitat, per la qual convoca ajudes per al finançament d'investigacions i estudis aplicats de caràcter pràctic per a la millora de la salut mental per a l'exercici 2007 i aprova les bases que les regulen.   
 [2007/5248]Conselleria de SanitatArticle 4. Obligacions genèriques dels beneficiaris  
1. A més de les obligacions específiques que establixen els annexos d'esta orde per als beneficiaris de cada tipus de subvenció, se'n declaren amb caràcter general les següents:  
a) Complir l'objectiu, executar el projecte, fer l'activitat o adoptar el comportament que fonamenta la concessió de la subvenció.  
b) Justificar el compliment dels requisits i les condicions, i també la realització del projecte o activitat i el compliment de la finalitat que determinen la concessió de la subvenció.  
c) Sotmetre's a les actuacions de comprovació que faça l'òrgan que concedix les ajudes, i també qualssevol altres actuacions de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que es demane en l'exercici d'estes actuacions.  
d) Acreditar, abans que es dicte la proposta de resolució de concessió, estar al corrent en el compliment de les obligacions tributàries i de la Seguretat Social.  
e) Les altres previstes en l'article 14 de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
Article 5. Sol·licituds i documentació  
1. Les sol·licituds per a l'obtenció de l'ajuda regulada en esta orde es presentaran en un imprés que normalitzat per l'Àrea de Teleadministració i Infraestructures i Servicis Corporatius d'Atenció al Ciutadà de la Conselleria d'Infraestructures i Transport, i juntament amb la documentació indicada en les bases reguladores. Els sol·licitants poden obtindre una còpia de l'imprés en la pàgina web de la Conselleria de Sanitat, Atenció al Ciutadà, en l'adreça següent: http://www.san.gva.es.  
2. Si els documents exigits que s'han de presentar amb la sol·licitud de concessió d'ajudes, ja estan en poder de la Conselleria de Sanitat, el sol·licitant pot acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que faça constar la data, l'òrgan o la dependència a què van ser adreçats i la identificació del procediment en què es troben, i que no hagen transcorregut més de cinc anys des de la finalització del procediment a què corresponguen.  
3. Quan la sol·licitud no tinga els requisits establits en esta orde o no s'hi adjunte la documentació que s'hi exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, s'ha de demanar a la persona interessada, per mitjà de la publicació en l'apartat d'Informació al Ciutadà de la pàgina web de la Conselleria de Sanitat (d'acord amb l'article 59.6.b de la Llei 30/1992, esmentada adés) que, en un termini de 10 dies, esmene la falta o aporte la documentació necessària, amb la indicació que, si no ho fa, es considera que desistix de la sol·licitud, mitjançant una resolució que ha de dictar, en els termes previstos en l'article 42 de la llei esmentada, l'òrgan que tinga atribuïda l'ordenació i instrucció del procediment, segons les bases reguladores.  
4. També es pot requerir al sol·licitant qualssevulla altres dades, documents i informes complementaris que resulten necessaris per a la resolució de l'expedient, i també l'acreditació dels requisits a què es referix la documentació administrativa.  
Article 6. Lloc i termini de presentació  
Les persones interessades poden presentar les sol·licituds en el Registre General de la Conselleria de Sanitat, al carrer Misser Mascó, 31, de València, i també en els servicis territorials, situats a Alacant (c/ Girona, 26, 03034), Castelló de la Plana (c/ Hort dels Corders,12, 12668) i València (Gran Via Ferran el Catòlic, 74, 46456), o de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Si s'envia per correu certificat, la presentació de la documentació en l'oficina de correus s'ha de fer d'acord amb el que disposa l'article 31 del Reial Decret 1829/1999, de 31 de desembre, que aprova el Reglament que regula la Prestació dels Servicis Postals, com a desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals: en un sobre obert, a fi que daten i segellen l'exemplar destinat a la Conselleria de Sanitat abans de certificar-lo. Si la sol·licitud no està datada i segellada per l'oficina de correus, s'entén com a data vàlida de presentació la que aparega en l'entrada de registre de la Conselleria de Sanitat.  
3. El termini de presentació de sol·licituds és de 20 dies, comptador a partir de l'endemà de la publicació d'esta orde en el Diari Oficial de la Comunitat Valenciana.  
Article 7. Procediment de concessió  
1. La concessió de les ajudes es fa pel procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i l'article 55 del Reial Decret 887/2006, de 21 de juliol, d'acord amb els criteris de valoració fixats en les bases reguladores que figuren com a annex.  
2. S'ha de constituir una comissió de valoració per a examinar i valorar les sol·licituds presentades. Esta comissió, com a òrgan col·legiat, ajusta el funcionament al règim establit per a estos òrgans en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 8. Resolució de la concessió de les ajudes  
1. Correspon al director gerent de l'Agència Valenciana de Salut dictar la resolució de la concessió de les ajudes. Les resolucions administratives que s'adopten per delegació han d'indicar expressament esta circumstància i es consideren dictades per l'òrgan que fa la delegació.  
2. La resolució, que ha d'explicitar els motius i ha de tindre els efectes i el contingut previstos en l'article 25 de la Llei 38/2003, de 17 de novembre, General de Subvencions, s'ha de publicar en el Diari Oficial de la Comunitat Valenciana, d'acord amb el que establix l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener  
3. El termini per a la resolució de les ajudes és el que establix l'annex d'esta orde.  
Article 9. Recursos  
Contra les resolucions que no esgoten la via administrativa, dictades pel director gerent de l'Agència Valenciana de Salut en el procediment de concessió de subvenció, s'hi pot interposar un recurs d'alçada davant del conseller de Sanitat, en el termini d'un mes, si l'acte és exprés, i de tres mesos, si no ho és, i es compta per al sol·licitant i altres possibles interessats a partir de l'endemà del dia en què, d'acord amb la normativa específica, produïsca efecte el silenci administratiu, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 27.2 del Decret 25/2005, que aprova els Estatuts reguladors de l'Agència Valenciana de Salut.  
Article 10. Concurrència d'ajudes  
L'import de l'ajuda regulada en esta orde en cap cas pot ser d'una quantia que, aïlladament, o en concurrència amb ajudes d'altres administracions públiques o d'altres ens públics o privats, supere el cost de l'activitat que faça el beneficiari.  
Article 11. Pèrdua o minoració de l'ajuda  
1. Totes les alteracions de les condicions tingudes en compte per a la concessió de l'ajuda i, en tots els casos, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
2. Igualment, l'incompliment per part del beneficiari dels requisits i les condicions que donen lloc a l'atorgament de l'ajuda, i també la falta de justificació o la justificació insuficient de l'ajuda concedida en el termini establit per a fer-ho, i també la concurrència d'altres causes arreplegades per l'article 37 de la Llei 38/2003, de 17 de novembre, General de Subvencions, i els articles 33 i 34 del Reial Decret 887/2006, de 21 de juliol, que aprova el Reglament de la Llei General de Subvencions, donen lloc a la pèrdua del dret al cobrament total o parcial de la subvenció.  
 3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per la persona interessada.  
Article 12. Reintegrament de les ajudes  
Per al reintegrament de les ajudes s'apliquen les normes arreplegades en els articles 36 i 37 de la Llei 38/2003, de 17 de novembre, General de Subvencions.  
Article 13. Règim d'infraccions i sancions  
El règim sancionador en la matèria regulada en esta orde és el que establix el títol IV de la Llei 38/2003, de 17 de novembre, General de Subvencions.  
DISPOSICIONS FINALS  
Primera  
En tot el que no regula esta orde cal ajustar-se al que disposen el Text Refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, i els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la Llei General de Subvencions.  
Segona  
Esta orde produïx efecte a partir de l'endemà de la publicació en el Diari Oficial de la Comunitat Valenciana.  
Tercera  
Contra esta orde, que posa fi a la via administrativa, es pot interposar un recurs contenciós administratiu en el termini de dos mesos, comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa, tot això sense perjuí de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
València, 23 d'abril de 2007  
El conseller de Sanitat  
RAFAEL BLASCO CASTANY  
ANNEX I  
Bases de l'ajuda per al finançament d'investigacions i estudis aplicats de caràcter pràctic per a la millora de la salut mental per a l'exercici 2007  
Primera. Objecte  
L'objecte d'esta orde és la convocatòria d'ajudes per a la realització de treballs d'investigació, programes o estudis enfocats a la millora de la gestió assistencial en matèria de salut mental.  
Segona. Requisits dels beneficiaris  
Podran sol·licitar les subvencions que es regulen en esta orde les societats científiques, universitats i centres de formació, públics o privats, que actuen en l'àmbit territorial de la Comunitat Valenciana i que complisquen els requisits establits en esta disposició. Si són centres de formació, ha de constar expressament en els estatuts com una de les finalitats o com a part de l'objecte social la d'impartir formació.  
Tercera. Obligacions dels beneficiaris  
Sense perjuí de les altres obligacions que exigix la legislació, l'acceptació de la realització dels projectes d'investigació i la percepció de les subvencions implica els compromisos següents:  
a) Fer el projecte d'investigació en el termini estipulat.  
b) No alterar la finalitat de la subvenció i complir les obligacions que establix la legislació per als perceptors de fons públics.  
c) Facilitar la inspecció i el control de l'Agència Valenciana de Salut a fi de conéixer qualsevol aspecte de l'activitat objecte de la subvenció.  
d) Presentar a l'Agència Valenciana de Salut dos exemplars, un en suport informàtic, de la memòria d'investigació, en què s'ha d'incloure la justificació de despeses.  
e) Deixar constància expressa del fet que el projecte és finançat o cofinançat per la Generalitat Valenciana, en qualsevol relació que es mantinga amb tercers, i incorporar, en tots els casos i de forma visible, el logotip de l'Agència Valenciana de Salut de la Generalitat, que ho ha d'autoritzar abans, en les activitats de difusió de l'estudi subvencionat que es facen.  
f) Si és el cas, facilitar a l'Agència Valenciana de Salut dos exemplars de la publicació dels projectes d'investigació, comunicacions a congressos o reunions científiques, etc., que tinguen lloc com a conseqüència de la subvenció d'investigació rebuda.  
g) Formalitzar per escrit la cessió del projecte d'investigació, a fi que l'Agència Valenciana de Salut faça el que estipula la base quarta d'este annex.  
h) Acreditar, abans de cada un dels pagaments establits en la base tretze, estar al corrent de les obligacions tributàries estatals i autonòmiques, i de Seguretat Social, de la forma que establix l'Orde de 30 de maig de 1996 de la Conselleria d'Economia i Hisenda (Diari Oficial de la Comunitat Valenciana número 2.775, de 21 de juny de 1996), aportant els certificats positius expedits per l'òrgan competent, d'acord amb l'article 22 del Reial Decret 887/2006, Reglament de la Llei General de Subvencions del Ministeri d'Economia i Hisenda.  
i) En tots els casos, els beneficiaris de les ajudes estan obligats a complir el que disposen l'article 14 de la Llei 38/2003, de 17 de novembre, General de Subvencions, i l'article 47 del Decret Legislatiu de 26 de juny de 1991 del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.  
j) Facilitar tota la informació econòmica, fiscal, laboral, tècnica i de qualsevol tipus que demane l'Agència Valenciana de Salut, sense perjuí de la confidencialitat exigible.  
Si els beneficiaris no complixen els requisits establits en esta convocatòria, i també les altres obligacions que exigix la legislació, es revoquen les quantitats concedides, amb tots els efectes i les responsabilitats que se'n deriven.  
Quarta. Publicació  
L'Agència Valenciana de Salut es reserva el dret de difondre i publicar els treballs dels projectes d'investigació que resulten seleccionats, respectant-ne l'autoria, durant el temps de dos anys comptats des de la data d'aprovació de les memòries finals per part de la comissió de seguiment, sense abonar drets d'autor.  
Cinquena. Activitats objecte de les ajudes  
S'han de seleccionar un màxim de cinc projectes, que han de versar sobre un dels objectius proposats a continuació:  
- Estudi comparatiu de rols assistencials en salut mental amb altres comunitats autònomes i altres països de la Unió Europea: el rol de la psicologia clínica, la infermeria i el treball social.  
- Intervencions d'infermeria en salut mental dirigides a acurtar l'estada en una Unitat d'Hospitalització Psiquiàtrica.  
- Estudi sobre els costos directes de l'atenció domiciliària en salut mental mèdica i d'infermeria.  
- Anàlisi de processos de cronificació de persones amb malaltia mental.  
- Estudi sobre les activitats i els resultats obtinguts per les associacions de familiars i malalts mentals orientats a la millora de la qualitat de vida dels malalts mentals.  
- Paper de la psicologia d'enllaç en el model actual d'atenció en salut mental.  
Sisena. Despeses subvencionables  
Es consideren despeses subvencionables les que responguen a la naturalesa de l'activitat subvencionada de manera indubtable i es fan en el termini establit en esta orde. També s'ha d'observar el que disposa l'article 31 de la Llei General de Subvencions.  
Setena. Quantia de les ajudes  
La quantia total de les ajudes que es concedixen és de 56.100,00 euros. En el cas que es presentaren diversos projectes que la comissió avaluadora considere subvencionables, la comissió ha de repartir els fons disponibles entre els projectes d'acord amb el criteri de selecció establit en la base deu d'este annex.  
Huitena. Sol·licituds i documentació  
Les entitats que desitgen prendre part en la convocatòria han de formular les sol·licituds, adreçades al director gerent de l'Agència Valenciana de Salut, en el Registre de la Conselleria de Sanitat, situat al c/ Misser Mascó, 31, 46957 València, sense perjuí del que establix l'article 34 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999 de 13 de gener, que la modifica.  
La documentació que s'ha de presentar amb la sol·licitud és la següent:  
a) Memòria del projecte d'investigació, amb el contingut següent:  
- Dades d'identificació del projecte.  
- Relació, si és el cas, de l'equip investigador, amb indicació de l'investigador principal i la dedicació horària al projecte. S'ha d'aportar una fotocòpia del DNI o passaport de tots els membres de l'equip.  
- Objectius generals i específics.  
- Pla de treball: activitats i calendari.  
- Pressupost detallat del projecte.  
b) Currículum de cada un dels investigadors que participen en el projecte, amb el contingut següent:  
- Dades de filiació.  
- Formació acadèmica.  
- Activitat professional.  
- Activitat docent, publicacions i participacions en actes científics.  
- Altres dades d'interés.  
c) Còpia autentificada o fotocòpia compulsada dels estatuts de l'entitat sol·licitant, en els quals han de constar, explícitament, l'àmbit o els fins de l'entitat, entre els que ha de figurar la investigació o la formació.  
d) Si ha rebut amb anterioritat subvencions de la Generalitat o d'altres administracions públiques: certificat expedit pel secretari i president de l'entitat que acredite haver complit les obligacions que comportaven.  
e) Declaració responsable acreditativa de no estar sotmés a les prohibicions per a obtindre la condició de beneficiari establides en l'apartat 2 de l'article 13 de la Llei 38/2003, de 17 de novembre, General de Subvencions.  
f) Certificat expedit pel president de l'entitat que acredite que no està involucrada en cap procediment de reintegrament de tot o de part de les subvencions concedides per la Generalitat, ni ha sigut objecte de cap procediment de reintegrament.  
g) Certificació expedida per l'entitat bancària en què s'hagen de fer els pagaments que especifique el codi de l'entitat, el codi de la sucursal, el número i el titular del compte, i també una comunicació fefaent del CIF del peticionari (fitxa de manteniment de tercers).  
h) Certificació positiva de l'Agència Estatal d'Administració Tributària que acredite que el sol·licitant de la subvenció es troba al corrent de les obligacions tributàries.  
i) Certificació de la Tresoreria General de la Seguretat Social acreditativa que el sol·licitant es troba al corrent de les obligacions amb la Seguretat Social.  
j) Certificació dels servicis territorials de la Conselleria d'Economia, Hisenda i Ocupació acreditativa que el sol·licitant no té deutes de naturalesa tributària amb la Generalitat.  
Si la documentació aportada és incompleta o no té els requisits exigits en estes bases, s'ha de demanar al sol·licitant, per mitjà de la publicació en l'apartat d'Atenció al Ciutadà de la pàgina web de la Conselleria de Sanitat, http://www.san.gva.es, d'acord amb l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que, en el termini de 10 dies, complete la documentació o esmene la falta, amb l'advertiment que, si no ho fa, s'arxivarà la sol·licitud de subvenció sense cap més tràmit.  
Novena. Ordenació i instrucció del procediment  
L'òrgan encarregat de l'ordenació i la instrucció del procediment és la Direcció General d'Assistència Sanitària que, d'ofici, ha d'acordar totes les actuacions necessàries per a la determinació, el coneixement i la comprovació de les dades per les quals s'ha de pronunciar la resolució.  
Desena. Valoració i proposta de resolució  
1. La valoració de les sol·licituds presentades l'ha de fer una comissió de valoració, composta per:  
- President: el director general d'Assistència Sanitària o la persona que designe.  
- Vocals: un representant de l'Àrea d'Assistència Sanitària i un representant de l'Àrea de Concerts i Tecnologia Sanitària.  
- Secretari: un funcionari del Servici de Salut Mental de la Direcció General d'Assistència Sanitària, que intervé amb veu i vot, d'acord amb l'article 25.3.A de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La comissió avaluadora pot sol·licitar l'assessorament dels tècnics o professionals que considere oportú per a completar la valoració dels projectes presentats; també pot comprovar per mitjà d'una entrevista els termes adduïts pels sol·licitants que considere d'interés.  
El funcionament de la comissió s'ha d'ajustar al que disposa el capítol segon del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. A més de la qualitat científica i la rendibilitat social del projecte, els criteris de valoració que es tenen en compte són els següents:  
- Valoració de l'objecte de la investigació: el projecte ha de versar sobre algun dels temes allistats en la base cinquena de l'annex d'esta orde (25%).  
- Valoració del disseny del projecte: metodològica, viabilitat, aplicabilitat (25%).  
- Valoració de l'equip investigador: qualitat cientificotècnica de l'investigador principal i de la resta de l'equip, i també l'avaluació de les activitats de l'equip investigador en els últims dos anys, en matèries relacionades amb l'objectiu general d'esta orde (25%).  
- Valoració del finançament del projecte: més puntuació per als que plantegen una proposta més eficient (25%).  
L'òrgan competent per a resoldre pot optar entre adjudicar a les que hagen obtingut major valoració segons els criteris de valoració fixats en les bases reguladores o fer un prorrateig, entre els beneficiaris de la subvenció, de l'import global màxim destinat a la subvenció.  
L'Agència Valenciana de Salut de la Conselleria de Sanitat es reserva la facultat de deixar deserta, totalment o parcialment, l'adjudicació de les subvencions convocades, en els casos en què no quede prou acreditada la idoneïtat o la qualitat del projecte d'investigació, i també d'interpretar el contingut de les bases.  
Onzena. Termini de resolució  
El termini màxim per a resoldre i notificar la concessió definitiva dels projectes és d'1 mes, comptat a partir de l'endemà de la finalització del termini per a presentar sol·licituds.  
El termini per a la resolució i la notificació de les ajudes no pot excedir, en cap cas, sis mesos, comptadors des de la publicació d'esta orde. Si acaba el termini màxim i no s'ha notificat la resolució, les persones interessades estan legitimades per a entendre desestimada per silenci administratiu la sol·licitud de concessió de la subvenció.  
Dotzena. Règim de compatibilitat  
Queden exceptuats de subvenció els programes que, encara que complisquen els requisits d'esta orde, tinguen concertat amb esta conselleria un conveni de col·laboració específic per a dur-los a terme.  
Tretzena. Pagament i justificació de les ajudes concedides  
L'ordenació del pagament de les subvencions que es regulen en esta orde es fa d'acord amb els criteris que conté l'article 47.bis del Text Refós de la Llei de la Hisenda Pública Valenciana:  
a) Quan es concedix la subvenció es pot lliurar el 40% de la quantitat assignada després de la presentació per part del beneficiari de la justificació econòmica de despeses que cobrisca el percentatge esmentat.  
b) Una vegada justificat per l'entitat el 40% ja lliurat, se'n pot pagar un 20% més, després de la justificació de les despeses.  
c) El 40% restant el fa efectiu la Generalitat Valenciana quan es justifique correctament la totalitat de la quantitat concedida, una vegada siga presentat pel beneficiari el treball o memòria final.  
Les factures i justificants han d'estar datats entre l'1 de gener i el 15 de desembre de 2007, i han de ser presentats abans del dia 15 de desembre de 2007, d'acord amb el que disposa l'article 30 de la Llei 38/2003, de 17 de novembre, General de Subvencions, en els termes següents:  
1. Les factures o justificants han de ser originals o fotocòpies ben compulsades.  
2. Per als justificants del personal contractat, s'han de presentar necessàriament les nòmines ajustades al model oficial, amb els justificants de cotització a la Seguretat Social, i també una còpia dels contractes.  
3. Les justificacions corresponents a col·laboracions puntuals o prestacions de servicis han de figurar en rebuts o factures en què consten les dades del perceptor, el número d'identificació fiscal, el concepte pel qual se li retribuïx i la retenció corresponent a l'Impost sobre la Renda de les Persones Físiques, i també les dades fiscals de l'entitat.  
En tots els casos, les factures han de comptar amb totes les dades formals que exigix per a expedir-ne l'article 6 del Reial Decret 1496/2003, de 28 de novembre (BOE número 286, de 29 de novembre).